**IEPIRKUMA LĪGUMS**

**Par elektroenerģijas piegādi**

ID Nr. LTV/2017-27

Rīgā, 2017. gada 1. jūnijā

**VSIA “Latvijas Televīzija”** tās valdes locekļa, p.p. Ivara Priedes personā, kurš rīkojas uz prokūras pamata, no vienas puses, turpmāk – Pasūtītājs, no vienas puses un

**SIA “Enefit”** tās valdes priekšsēdētāja Jāņa Bethera personā, kurš rīkojas uz prokūras pamata, turpmāk – Pārdevējs*,* no otras puses, turpmāk tekstā atsevišķi – Puse, kopā sauktas – Puses, noslēdz iepirkuma līgumu, turpmāk – Līgums.

1. **Vispārīgie noteikumi**
	1. Pārdevējs ir piedalījies Pasūtītāja rīkotajā atklātajā konkursā “Par elektroenerģijas piegādi” (ID Nr. LTV/2017-27) un saskaņā ar Pasūtītāja iepirkuma komisijas 2017. gada 10. maija lēmumu Pārdevējs ir ieguvis tiesības realizēt savu atklātajā konkursā iesniegto piedāvājumu atbilstoši iesniegtajam piedāvājumam un šī Līguma noteikumiem.
2. **Līguma priekšmets**
	1. Pārdevējs pārdod elektroenerģiju un nodrošina balansēšanas pakalpojumu Pasūtītājam un Pasūtītājs iepērk elektroenerģiju no Pārdevēja pēc savas nepieciešamības, atbilstoši Līguma noteikumiem. Līguma nosacījumi attiecas uz visiem Pasūtītāja patērētās elektroenerģijas uzskaites punktiem. Elektroenerģijas cena par kādu Piegādātājs pārdod, un Pasūtītājs pērk elektroenerģiju, noteikta Līguma pielikumā.
	2. Elektroenerģijas pilnā piegāde sastāv no bāzes elektroenerģijas piegādes ar fiksēto cenu un atvērtās piegādes ar tirgus cenai piesaistīto ikstundas cenu.
		1. Bāzes elektroenerģijas piegāde ir elektroenerģijas apjoms, kas izteikts kā ikstundas patēriņa apjoms 0,25MWh/h, ko Pārdevējs apņemas pārdot un Pasūtītājs apņemas pirkt par Līgumā noteikto bāzes elektroenerģijas cenu. Bāzes elektroenerģijas ikstundas piegādes apjomi vienā kalendārā mēnesī ir vienādi, bet var atšķirties pa mēnešiem.
		2. Atvērtā piegāde ir elektroenerģijas patēriņa apjoma (MWh/h) starpība starp faktisko elektroenerģijas patēriņa apjomu (MWh/h) un bāzes elektroenerģijas ikstundas piegādes patēriņa apjomu (MWh/h) katrā Pārdošanas perioda stundā, ko Pārdevējs apņemas pārdot un Pasūtītājs apņemas pirkt par Līgumā noteiktajām atvērtās piegādes cenām.
	3. Elektroenerģijas cenu aprēķināšanas metodoloģija.
		1. Ja faktiskais elektroenerģijas patēriņa apjoms (MWh/h) kādā stundā pārsniedz noteikto bāzes elektroenerģijas piegādes patēriņa apjomu (MWh/h), Pārdevējs apņemas piegādāt pārniegto elektroenerģijas patēriņa apjomu kā 2.2.2. punktā aprakstīto atvērto piegādi;
		2. Atvērtās piegādes pirkšanas cenas ir piesaistītas publiski pieejamai elektroenerģijas cenai, kura tiek noteikta elektroenerģijas biržā (*Nord Pool Spot Latvia*). Cenas tiek noteiktas katrai stundai - informācija par spot cenām ir pieejama dienu pirms konkrētās elektroenerģijas patēriņa dienas: <http://www.npspot.com/>
		3. Atvērtās piegādes elektroenerģijas pirkšanas cena tiek aprēķināta: *Nordpool Spot Latvia* cena + Līguma pielikumā norādītais tirgotāja uzcenojums;
		4. Gadījumā, ja faktiskais elektroenerģijas patēriņš noteiktā stundā ir zemāks par izvēlēto bāzes elektroenerģijas ikstundas līmeni, nepatērēto elektroenerģijas apjomu (starpība starp bāzes elektroenerģijas piegādes patēriņa apjomu (MWh/h) un faktisko piegādes patēriņa apjomu (MWh/h)), Pārdevējs nopirks no Pasūtītāja par Līguma pielikumā norādīto atpakaļatpirkšanas cenu.
	4. Elektroenerģijas cenas un apjomi:
		1. paredzamais orientējošais elektroenerģijas apjoms Līguma ietvaros ir 3000MWh;
		2. pamata apjoms ko Pasūtītājs iegādāsies vienā stundā par fiksētu maksu ir 0,25MWh;
		3. fiksētas maksas MWh cena noteikta Līguma pielikumā;
		4. Nord Pool Spot Latvia tiek aprēķināts pēc tās stundas tarifa;
		5. MWh tirgotāja uzcenojums noteikts Līguma pielikumā;
		6. MWh atpakaļpirkuma cena noteikta Līguma pielikumā.
	5. Elektroenerģijas tirdzniecība neietver elektroenerģijas transportēšanu (piegādi) – pārvaldi, sadali.
	6. Gadījumā, ja mainās Pasūtītāja elektroenerģiju patērējošā objekta juridiskais statuss, Pasūtītāja tiesības attiecībā uz šo objektu, kā arī ja Pasūtītājs vēlās pirkt elektroenerģiju citos objektos, kas nav uzskaitīt Līguma pielikumā, Pasūtītājs par to informē Pārdevēju saskaņā ar Līguma nosacījumiem.
	7. Atsevišķa Pušu rakstiska vienošanās par kāda objekta izslēgšanu vai iekļaušanu Līgumā pēc tam, kad Pārdevējs ir saņēmis Pasūtītāja paziņojumu, nav nepieciešama, taču var tikt noslēgta, ja līdz ar to mainās citi Līguma noteikumi.
3. Līguma summa un norēķinu kārtība
	1. Norēķinu periods ir kalendārais mēnesis. Pārdevējs apņemas sagatavot rēķinu par patērēto elektroenerģiju ne vēlāk kā līdz nākamā kalendārā mēneša (kas seko aiz norēķinu perioda mēneša) 10. (desmitajam) datumam un Pasūtītājs apņemas to pilnā apmērā apmaksāt līdz nākamā kalendārā mēneša (kas seko aiz norēķinu perioda mēneša) 20. (divdesmitajam) datumam.
	2. Rēķins tiek sastādīts, pamatojoties uz Uzskaites punktos patērēto elektroenerģijas apjomu (skaitītāju rādījumiem), kura uzskaiti veic AS “Sadales tīkls”, vienotais reģistrācijas Nr. 40003857687 (Tīkla operators), un uz Līgumā noteikto Elektroenerģijas cenu.
	3. Norēķinu periods ir viens kalendārais mēnesis. Pārdevējs iesniedz Pasūtītājam rēķinu par Pasūtītāja patērēto elektroenerģiju, nosūtot to uz Pasūtītāja elektroniskā pasta adresi: rekini@ltv.lv 10 (desmit) dienu laikā no norēķina perioda beigām. Gadījumā, ja Tīkla operators ziņo par patērētās elektroenerģijas apjomu korekcijām, tad koriģētais apjoms tiek iekļauts kārtējā rēķinā.
	4. Visus maksājumus Pasūtītājs veic *euro* saskaņā ar Līgumā noteiktajām izmaksām ar pārskaitījumu uz Izpildītāja norēķinu kontu bankā. Līgumā paredzētie maksājumi skaitās veikti no dienas, kad attiecīgais naudas pārvedums ir veikts no Pasūtītāja bankas konta, saskaņā ar Pasūtītāja bankas izsniegtu izziņu vai konta izrakstu.
	5. Ja Pasūtītājs veic avansa maksājumu, Pārdevējs novirza avansa maksājumu turpmāko Līgumā paredzēto maksājumu segšanai. Pasūtītājam ir tiesības pieprasīt avansa maksājuma atmaksu. Šādā gadījumā Pārdevējs atmaksā avansa maksājumu 5 (piecu) darba dienu laikā no Pasūtītāja pieprasījuma saņemšanas brīža.
	6. Ja Pasūtītājs nav saņēmis rēķinu no Pārdevēja līdz 15. (piecpadsmitajai) dienai no norēķinu perioda beigām, Pasūtītājs par to nekavējoties paziņo Pārdevējam. Ja Pārdevējs nesaņem šajā noteikumu punktā minēto Pasūtītāja paziņojumu līdz 16. (sešpadsmitajai) dienai no norēķinu perioda beigām, uzskatāms, ka Pasūtītājs ir saņēmis rēķinu Līgumā noteiktajā termiņā.
	7. Ja Pasūtītājs nepiekrīt (pilnībā vai daļēji) Pārdevēja iesniegtajam rēķinam, Pasūtītājs rakstveidā informē par to Pārdevēju ne vēlāk kā piecu darba dienu laikā no rēķina saņemšanas brīža, norādot paziņojumā arī nepiekrišanas iemeslus. Šajā Līguma punktā minētā Pasūtītāja paziņojuma iesniegšana Pārdevējam neatbrīvo Pasūtītājs no rēķina savlaicīgas apmaksas pienākuma. Pārdevējs 10 (desmit) dienu laikā no šajā Līguma punktā minētā Pasūtītājs paziņojuma saņemšanas izskata Pasūtītājs paziņojumu, veic rēķinā norādītās maksājuma summas atbilstības pārbaudi attiecīgajā norēķinu periodā Pasūtītāja patērētajai elektroenerģijai un informē Pasūtītāju par savas pārbaudes rezultātiem. Ja saskaņā ar šo Līguma punktu Pārdevēja veiktās pārbaudes rezultātā tiek konstatēts, ka rēķinā norādītā summa ir samazināma, un Pasūtītājs to jau ir samaksājis, Pasūtītāja pārmaksātā summa bez atsevišķa Pasūtītāja paziņojuma ieskaita veidā tiek ieskaitīta nākamo Līguma ietvaros Pasūtītāja veicamo maksājumu izpildē.
	8. Pasūtītājs deleģē Pārdevējam norēķināties Pasūtītāja vārdā ar sistēmas operatoru par tā sniegtajiem sistēmas pakalpojumiem, palīgpakalpojumiem un obligātā iepirkuma komponentēm. Šajā gadījumā, maksu par sistēmas pakalpojumiem, palīgpakalpojumiem un obligātā iepirkuma komponentēm Piegādātājs ietver Pasūtītājam izrakstītajā rēķinā par elektroenerģiju, un Pasūtītājs to apmaksā vienlaicīgi ar maksu par elektroenerģiju. (Punkts var tikt ietverts Pusēm vienojoties).
	9. Puses pie Līguma slēgšanas var vienoties, ka Pasūtītājs pilnvaro Piegādātāju informēt elektroenerģijas sistēmas operatoru par Līguma 3.9. punktā noteikto deleģējumu, kā arī saņemt no elektroenerģijas sistēmas operatora informāciju par sistēmas pakalpojumu līgumā starp Pasūtītāju un sistēmas operatoru noteiktajām maksām sistēmas pakalpojumiem un palīgpakalpojumiem, kā arī par obligātā iepirkuma komponentēm. (Punkts var tikt ietverts Pusēm vienojoties).
	10. Par skaitītāju rādījumu nodošanas kārtību un ar to saistītajiem jautājumiem Pasūtītājs vienojas ar sistēmas operatoru un par to informē Piegādātāju.
4. **Pušu pienākumi un atbildība**
	1. Pusēm saskaņā ar Latvijas Republikas Civillikumu ir pienākums atlīdzināt otrai Pusei nodarītos zaudējumus, ja tādi ir radušies Puses prettiesiskas (neatļautas) rīcības rezultātā un ir konstatēts un dokumentāli pamatoti pierādīts zaudējumu esamības fakts un zaudējumu apmērs, kā arī cēloniskais sakars starp prettiesisko (neatļauto) rīcību un nodarītajiem zaudējumiem. Puses nav atbildīgas par nejaušu zaudējumu atlīdzināšanu
	2. Ja Pusēm rodas domstarpības par zaudējumu rašanās cēloni un apjomu, Puses vienojas par neatkarīga eksperta pieaicināšanu, kura pakalpojumus sedz vainīgā puse.
	3. Ja Pārdevējs nenodrošina Līgumā noteikto elektroenerģijas piegādi, tas maksā Pasūtītājam līgumsodu 480 EUR apmērā par katru nenodrošināto elektroenerģijas piegādes stundu, bet ne vairāk kā 5000 EUR par katru atsevišķu gadījumu. Šādā gadījumā Pasūtītājam ir tiesības ieturēt aprēķināto līgumsodu no Pārdevējam izmaksājamajām rēķinu summām, vai arī Pārdevējam tas jāsamaksā 10 (desmit) darba dienu laikā pēc attiecīgā Pasūtītāja rēķina nosūtīšanas. Pārdevējs nav atbildīgs par elektroenerģijas piegādes kavējumiem kurus izraisījusi nepārvarama vara vai elektrosadales tīklu apsaimniekotāju darbība vai bezdarbība.
	4. Par Līgumā noteiktā maksājuma termiņa pārsniegšanu Pasūtītājs maksā Piegādātājam nokavējuma līgumsodu no nesamaksātās Līguma summas, aprēķinot līgumsodu pēc likumiskās gada procentu likmes apmēra, kas noteikta saskaņā ar Civillikuma 1765. panta otro daļu, proporcionāli kavējuma dienu skaitam.
	5. Pircējs ir atbildīgs par spēkā esošu sistēmas pakalpojumu līgumu ar Tīkla operatoru. Gadījumā, ja Pircējam nav spēkā vai arī tiek izbeigts Sistēmas pakalpojumu līgums, Līgums tiek uzskatīts par Pircēja vienpusēji izbeigtu.
	6. Puses atbild par savu Līgumā noteikto saistību un pienākumu pienācīgu izpildi un neizpildi, ieskaitot atbildību par to personu rīcību, kuras attiecīgā Puse piesaista savu tiesību īstenošanai un savu saistību izpildē vai kuru rīcību tā apstiprina.
5. **Līguma spēkā esamība un izbeigšana**
	1. Līgums stājas spēkā ar tā parakstīšanas datumu, kas tiek norādīts Līguma pirmās lapas augšējā labajā stūrī.
	2. Līgums ir spēkā 12 (mēnešus) no tā parakstīšanas datuma.
	3. Lai Līgums būtu spēkā, ir nepieciešams spēkā esošs sistēmas pakalpojumu līgums starp Pasūtītāju un elektroenerģijas sistēmas operatoru, kura tīklam ir pieslēgtas Pasūtītāja elektroietaises.
	4. Ja viena Puse nepilda vai nepienācīgi pilda līgumsaistības, otrai Puse nosūta par to rakstisku brīdinājumu. Ja brīdinātā Puse 20 (dvidesmit) dienu laikā pēc brīdinājuma nosūtīšanas nenovērš nepilnības, Pusei, kas sūtīja brīdinājumu ir tiesības izbeigt Līgumu sākot ar 21 (divdesmit pirmo) dienu pēc attiecīgā brīdinājuma nosūtīšanas.
	5. Piegādātājs ir tiesīgs pārtraukt pārdot elektroenerģiju Pasūtītājam un izbeigt šo Līgumu, ja Pasūtītājam nav spēkā vai spēku zaudējis Līgumā minētais sistēmas pakalpojumu līgums, bez iepriekšēja brīdinājuma ar vienpusēju rakstveida paziņojumu.
	6. Izbeidzot Līgumu 5.4. un/vai 5.5. punktā noteiktajā gadījumā, Pasūtītājs samaksā Piegādātājam iesniegtos rēķinus par faktiski patērēto elektroenerģiju līdz Līguma izbeigšanās brīdim.
6. Nepārvarama vara
	1. Puse tiek atbrīvota no atbildības par pilnīgu vai daļēju Līgumā paredzēto saistību neizpildi, ja šāda neizpilde ir notikusi pēc Līguma parakstīšanas dienas nepārvaramas varas, kuru nebija iespējams ne paredzēt, ne novērst, iestāšanās rezultātā. Šāda nepārvaramā vara ietver sevī notikumus, kuri iziet ārpus Pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, valsts varas un pārvaldes institūciju, kā arī pašvaldību institūciju pieņemtie normatīvie akti un citi norādījumi, kas ir saistoši Pusēm, un citi apstākļi, kas neiekļaujas Pušu iespējamās kontroles robežās). Lai attiecīgā Puse varētu atsaukties uz nepārvaramās varas radītajiem Līguma izpildes šķēršļiem tai vispirms ir jāizdara viss iespējamais, lai tos novērstu.
	2. Pusei, kas nokļuvusi nepārvaramas varas apstākļos, bez kavēšanās jāinformē par to otra Puse rakstiski 3 (trīs) darba dienu laikā pēc nepārvaramas varas iestāšanās, iekļaujot raksturojumu, iespējamo ilgumu un sekas, kā arī ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu.
	3. Ja minēto apstākļu dēļ Līgums nedarbojas ilgāk par 3 (trīs) mēnešiem, katrai Pusei ir tiesības izbeigt Līgumu, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena Līguma Puse nevar prasīt atlīdzināt zaudējumus, kas radušies Līguma izbeigšanas rezultātā.
	4. Par nepārvaramu varu netiek uzskatīti tehnikas vai programmatūras defekti, vai citi ar līguma priekšmetu saistīti iemesli (ja vien minētās problēmas tieši neizriet no nepārvaramās varas), darba strīdi vai streiki.
7. **Citi noteikumi**
	1. Puses apņemas neizpaust trešajām personām jebkuru informāciju par kādas no Pusēm saimniecisko darbību, kas tapusi zināma Līguma darbības laikā, kā arī neizpaust Līguma saturu, izņemot gadījumus, kad informācijas izpaušana ir pamatota ar Latvijas Republikas normatīvo aktu noteikumiem vai oficiāli ieguvusi publicitātes statusu. Šis noteikums ir spēkā uz neierobežotu laiku, neatkarīgi no Līguma spēkā esamības.
	2. Strīdi un domstarpības, kas rodas starp Pusēm sakarā ar Līgumu un tajā paredzēto saistību izpildi, tiek, izšķirti savstarpēji, vienojoties, bet, ja vienošanās nav iespējama, strīds nododams izskatīšanai Latvijas Republikas tiesu iestādēs saskaņā ar Latvijas Republikas spēkā esošajiem normatīvajiem aktiem.
	3. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši Latvijas Republikā spēkā esošajiem normatīvajiem aktiem.
	4. Ja kādai no Pusēm tiek mainīts juridiskais statuss, Pušu amatpersonu paraksta tiesības, kādi Līgumā minētie Pušu rekvizīti vai Līgumā minētās Pušu pilnvarotās personas, tad tā nekavējoties, bet ne vēlāk kā 5 (piecu) darba dienu laikā rakstiski paziņo par to otrai Pusei. Ja Puse neizpilda šī apakšpunkta noteikumus, uzskatāms, ka otra Puse ir pilnībā izpildījusi savas saistības, lietojot Līgumā esošo informāciju par otru Pusi. Šajā apakšpunktā minētie nosacījumi attiecas arī uz visiem Līgumā un tā pielikumos minētajiem Pušu pārstāvjiem un to rekvizītiem..
	5. Puses vienojas, ka ar Līguma izpildi saistītajos jautājumos saziņa notiks latviešu valodā un šos jautājumus (iesniegt pretenzijas, kārtot organizatoriskos jautājumus, u.c.) risinās šādas Pušu pilnvarotās personas:
		1. no Pasūtītāja puses – Kaspars Bičevskis (tālr.67200730, mob. 29626410, e-pasts: kaspars.bicevskis@ltv.lv);
		2. no Izpildītāja puses – Klāvs Poriķis (tālr.67780587, mob.29156272, e-pasts: klavs.porikis@enefit.lv).
	6. Līgums sagatavots latviešu valodā kopā ar pielikumu, kas ir tā neatņemama sastāvdaļa uz 5 (piecām) lapām. Līgums sagatavots 2 (divos) eksemplāros, pa 1 (vienam) eksemplāram katrā valodā katrai no Pusei
8. **Pušu rekvizīti**

|  |  |
| --- | --- |
| Pasūtītājs**VSIA “Latvijas Televīzija”**Vienotais reģistrācijas Nr. 40003080597Zaķusalas krastmalā 33, Rīgā, LV-1509Norēķinu konts: LV54HABA0001408045529A/S “Swedbank”Bankas kods: HABALV22\_\_\_\_\_\_\_\_\_\_\_\_\_\_\_\_\_\_\_\_\_\_Ivars PriedeValdes loceklis p.p. | Pārdevējs**SIA “Enefit”**Vienotais reģistrācijas Nr.40003824046Vesetas iela 7, Rīga, LV-1013Norēķinu konts: LV96UNLA0050007915584AS “SEB banka”Bankas kods: UNLALV2X\_\_\_\_\_\_\_\_\_\_\_\_\_\_\_\_\_\_\_\_\_\_Jānis BethersValdes priekšsēdētājs p.p. |